
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL TEIKIMO PARDUOTI ATVIROJO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ VAIDOTO G. 36A, ŠIAULIŲ MIESTE

2025 m.                           d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91, 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.1 papunkčiu, Šiaulių miesto savivaldybės taryba nusprendžia:
. Teikti parduoti atvirojo aukciono būdu Šiaulių miesto savivaldybės patikėjimo teise valdomą 0,0932 ha ploto kitos paskirties (naudojimo būdai – visuomeninės paskirties teritorijos, komercinės paskirties objektų teritorijos, susisiekimo ir inžinerinių komunikacijų aptarnavimo objektų teritorijos) valstybinės žemės sklypą (unikalus Nr. 4400-4982-7592, kadastro Nr. 2901/0005:677 Šiaulių m. k. v.), esantį Vaidoto g. 36A, Šiaulių mieste (toliau – žemės sklypas).
. Patvirtinti šio sprendimo 1 punkte nurodyto žemės sklypo pradinę pardavimo kainą – 23 342 Eur (dvidešimt trys tūkstančiai trys šimtai keturiasdešimt du eurai) be atvirojo aukciono organizavimo išlaidų.
. Siūlyti:
. pageidaujamą žemės sklypo pardavimo atvirojo aukciono pradžios datą – nedelsiant;
. aukcioną laikyti specialiuoju, kuriam taikoma Lietuvos Respublikos civilinio kodekso 6.423 straipsnyje numatyta išimtis.
. Nustatyti minimalų privalomą žemės sklypo pardavimo atvirojo aukciono dalyvių skaičių – 1.
. Pritarti, kad:
. žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyse „Žymos“ ir „Duomenys apie įregistruotas teritorijas, kuriose taikomos specialiosios žemės naudojimo sąlygos“;
. žemės servitutai ir kitos daiktinės teisės: servitutas (tarnaujantis) – teisė aptarnauti, naudoti požemines, antžemines komunikacijas 0,0228 ha plote.
. Įpareigoti Šiaulių miesto savivaldybės merą teisės aktuose nustatyta tvarka pateikti žemės sklypo pardavimo atvirojo aukciono organizatoriui Šiaulių miesto savivaldybės administracijos darbuotojo, atsakingo už informacijos apie parduodamą aukcione žemės sklypą pateikimą, kontaktus. 
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

